ශ්‍රී ජයබාහු දේවයන්ට අට වැනි වර්ෂයෙහි පාණ්ඩ්‍යනාර් වීරපෙරුමාල්ගේ භාර්යාව වූද කුලෝතුංග නම් වූ චෝල රජුගේ දියණිය වූද චුන්දවල්ලියාර්වාර් කුමරිය විසින් මහාගල්ල නම් වූ වික්‍රමශීලාමේඝ පුරවරයෙහි වික්‍රමශීලාමේඝ කෝවිලේ ඊශ්වර් දෙවියන්ට ඉරහඳ පවතින තුරු දල්වන පිණිස තබන ලද නොනිවන එක් පහනක් පිණිස තබා දුන් කාසි දහයයි. තුන් වියත් දිග ඇති එක පහනක්ද වෙයි. මෙම සෙල්ලිපියෙන් කියැවෙන්නේ රජ බිසව විසින් ඊශ්වර දේවාලයට දෙනු ලැබූ දීමනාවක් පිළිබඳ විස්තරයකි. මෙහි සඳහන් මහාගල්ල ප්‍රදේශය ආක්‍රමණික සොළී පිරිස් බලය පතුරුවාගෙන සිටි ප්‍රදේශයකි. මහා පරාක්‍රමබාහු රජුද සිය ජයස්ථම්භය පිහිටුවන ලද්දේ පදවි පරාක්‍රමපුරයෙහිය. ජයබාහුගේ රාජ කාලය ක්‍රි.ව. 1110-1113 අතර වේ. පොළොන්නරුව රාජ්‍ය ලබාගත් ජයබාහු සහ ඔහුගේ පිරිස් රාජ්‍ය භාණ්ඩාගාරයේ තිබූ සියලු වස්තූන් අත්පත් කර ගනී. අනතුරුව මහා විජේබාහු රජුගේ පුත් වූ රෝහණයේ යුවරජුව සිටි දෙවැනි වික්‍රමබාහු කුමරු අල්ලා ගැනීම සඳහා සේනා සන්නද්ධව රුහුණ බලා පිටත්වූහ. වික්‍රමබාහු රජු මහා නාගනුලයෙන් නික්ම සතුරු හමුදාවේ පෙරමුණ වෙත පැමිණියේය. ස්ථාන පහකදී කරන ලද සටන්වලින් ඔහු ජය ලැබීය. ඉන් අනතුරුව පොළොන්නරුවට පැමිණ එය අත්සන් කරගෙන රාජ්‍යත්වයට පත් විය.
විජේබාහු රජුගේ පුත් වූයේ කවුද?
දෙවැනි වික්‍රමබාහු කුමරු